നീറ്റ് പരീക്ഷ അവസാനിപ്പിക്കാന് ബില് പാസാക്കി സ്റ്റാലിന് സര്ക്കാര് നാഷണല് എലിജിബിലിറ്റി കം എന്ട്രന്സ് ടെസ്റ്റ് അഥവാ നീറ്റ് പരീക്ഷയുടെ അടിസ്ഥാനത്തില് മെഡിക്കല് കോഴ്സുകളില് പ്രവേശനം അനുവദിച്ചിരുന്നത് അവസാനിപ്പിക്കാന് പുതിയ ബില് പാസാക്കി തമിഴ്നാട് സര്ക്കാര്. എന്നാല്, കേന്ദ്ര നിയമത്തെ വെല്ലുവിളിക്കുന്നതിനാല് രാഷ്ട്രപതി രാം നാഥ് കോവിന്ദിന്റെ ഒപ്പില്ലാതെ ഇത് പ്രാബല്യത്തില് വരില്ല. ബില്ലിന് രാഷ്ട്രപതിയുടെ അംഗീകാരം ലഭിച്ചാല്, സംസ്ഥാനത്തെ വിദ്യാര്ത്ഥികള്ക്ക് 12 ാം ക്ലാസ് ബോര്ഡ് പരീക്ഷയിലെ മാര്ക്കിന്റെ അടിസ്ഥാനത്തില് മെഡിക്കല് കോളേജുകളില് പ്രവേശനം ലഭിക്കും. എന്നിരുന്നാലും, അടുത്ത വര്ഷം മുതല് മാത്രമേ ഇത് പ്രാബല്യത്തില് വരൂ. ഈ വര്ഷത്തേക്കുള്ള പ്രവേശനം നീറ്റിന്റെ അടിസ്ഥാനത്തിലായിരിക്കും. ബിജെപി ഒഴികെയുള്ള എല്ലാ പാര്ട്ടികളും ഇന്ന് തമിഴ്നാട് നിയമസഭയില് ബില്ലിനെ പിന്തുണച്ചിരുന്നു. ഞങ്ങള് ഇതിനെ പിന്തുണയ്ക്കുന്നു. ഈ ബില് പ്രാവര്ത്തികമാകുമോ എന്ന് നോക്കാം, പ്രതിപക്ഷമായ എഐഎഡിഎംകെയുടെ നേതാവും മുന് ആരോഗ്യ മന്ത്രിയുമായിരുന്ന ഡോ സി വിജയ ബാസ്കര് പറഞ്ഞു. സ്വകാര്യ കോച്ചിംഗ് നേടാന് കഴിയുന്ന സമ്ബന്നരായ വിദ്യാര്ത്ഥികള്ക്കാണ് നീറ്റ് വഴി പ്രയോജനം ലഭിക്കുന്നതെന്നും ദരിദ്രരും ഗ്രാമീണരുമായ വിദ്യാര്ത്ഥികള്ക്ക് ഈ പരീക്ഷ പ്രതികൂലമാണെന്നുമാണ് സര്ക്കാര് വാദിക്കുന്നത്. തമിഴ്നാട്ടിലെ ദ്രാവിഡ പാര്ട്ടികള് ദേശീയ പ്രവേശന പരീക്ഷകളെ എല്ലാ കാലത്തും എതിര്ത്തിട്ടുണ്ട്. ഏകദേശം ഒരു പതിറ്റാണ്ടോളം, തമിഴ്നാടിന് മെഡിക്കല് പ്രവേശനത്തിനുള്ള പ്രവേശന പരീക്ഷ ഇല്ലായിരുന്നു, കൂടാതെ 12 ാം ക്ലാസ് മാര്ക്കിന്റെ അടിസ്ഥാനത്തില് മെഡിക്കല് പ്രവേശനം നടത്തുകയും ചെയ്തിരുന്നു. യുപിഎ ഭരണകാലത്ത് നീറ്റ് പരീക്ഷയില് നിന്നും ഒഴിവാക്കി കൊണ്ടുള്ള രാഷ്ട്രപതിയുടെ അംഗീകാരം ഡിഎംകെക്ക് നേടാനായി. എന്നാല് ബി.ജെ.പി അധികാരത്തില് വന്നപ്പോള് സഖ്യകക്ഷിയായ എഐഎഡിഎംകെ ഈ ഇളവ് നേടിയെടുക്കുന്നതില് പരാജയപ്പെട്ടു. നീറ്റിന്റെ സ്വാധീനവും കൂണ് പോലെ വളരുന്ന കോച്ചിംഗ് സെന്ററുകളെ കുറിച്ചും പഠിക്കാന് ജൂണില് തമിഴ്നാട് മുഖ്യമന്ത്രി എംകെ സ്റ്റാലിന് റിട്ടയേര്ഡ് ജസ്റ്റിസ് എ കെ രാജന്റെ നേതൃത്വത്തില് ഒരു കമ്മിറ്റി രൂപീകരിച്ചു. സമിതിയുടെ കണ്ടെത്തലുകളുടെ അടിസ്ഥാനത്തില്, നീറ്റ് ഉടന് ഒഴിവാക്കാന് സര്ക്കാര് ശിപാര്ശ ചെയ്തു.